**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт:** Правилник за изменение и допълнение на Правилник за устройството и дейността на Общински институт „Старинен Пловдив“

**Дата: ……...2021г.**

**Контакт за въпроси:** stargrad@oldplovdiv.com **Телефон:** 032 62 71 32

**І. Дефиниране на проблема:**

Измененията и допълненията, които се предлагат в Правилника за устройството и дейността на Общински институт „Старинен Пловдив“, и в Приложение №1 „Предоставени права за управление на имоти на ОИ „Старинен Пловдив”, неразделна част от Правилника, са свързани с необходимостта от оптимизиране на дейността по управлението на недвижимите имоти предоставени на Института, съобразно Заповеди № 19ОА-509/14.03.2019г., №19ОА-1724/17.07.2019г., Заповед № 19ОА-1458/31.07.2020г., Заповед № 19ОА-1459/31.07.2020г., Заповед №21ОА-18/11.01.2021г. на Кмета на община Пловдив и осъществяване на контрол и съдействие при опазване на културното наследство и инфраструктурата на територията на АИР „Старинен Пловдив“ .

**II. Цели:**

Целта на приемане на настоящите промени е: да се оптимизира и развие дейността на ОИ „Старинен Пловдив“ в управлението и извършването на дейности по опазване и закрила на недвижими културни ценности, както и да се осигури целесъобразно и качествено управление на общинските имоти, в т.ч да се увеличи персонала необходим за обслужването на новопредоставените обекти.

**III. Идентифициране на заинтересованите страни:**

Преки заинтересовани страни:

- Общински институт „Старинен Пловдив“, който има ангажимент в управлението и извършването на дейности по опазване и закрила на недвижими културни ценности, предоставени му чрез Приложение №1 „Предоставени права за управление на имоти на ОИ „Старинен Пловдив”, неразделна част от Правилник за устройството и дейността на Общински институт “Старинен Пловдив”;

- Граждани и гости на гр. Пловдив, които посещават обектите, стопанисвани и управлявани от Общински институт „Старинен Пловдив“ са и целевата група за предлаганите туристически продукти и услуги, както и за популяризиране на културно – историческото наследство на гр. Пловдив.

- Граждани, притежаващи имоти на територията на АИР „Старинен Пловдив“, които имат нужда от консултация и съдействие във връзка с опазване на недвижимото културно наследство.

**IV. Варианти на действие:**

Вариант за действие 1 „Без намеса“:

При този вариант ще продължи да се наблюдава:

-липса на възможност да се увеличат обектите, които Общински институт „Старинен Пловдив“ стопанисва и управлява;

- нерегламентирани намеси върху сгради – паметници на културата;

Вариант за действие 2 „Приемане на правилника“:

При този вариант ще бъдат осигурени:

-законосъобразно актуализиране на имотите управлявани от Общински институт „Старинен Пловдив“ и обезпечаването им с необходимия персонал за тяхното стопанисване;

- спазване на националното законодателство с цел опазване и съхранение на богатото културно-историческо наследство и прилежащата инфраструктура, находящо се на територията на АИР „Старинен Пловдив“

**V. Разходи:**

Вариант за действие 1 „Без намеса“:

Разходите за заинтересованите страни са следните:

1.Общински институт „Старинен Пловдив“ - следва да заплаща разходите за имоти, които няма възможност да използва пълноценно.

2.Общински институт „Старинен Пловдив“ – няма да има възможност да управлява нови имоти, които Община Пловдив му предоставя безвъзмездно.

3.Граждани и гости на гр. Пловдив – няма индикация за увеличение или намаление на разходите.

4. Спестяване на разходи от някои собственици на имоти на територията на АИР „Старинен Пловдив“ за сметка на рушащо се културно наследство.

Вариант за действие 2 „Приемане на правилника“:

Разходите за заинтересованите страни са следните:

1. Общински институт „Старинен Пловдив“: в частта на новото предложение и при неговото приемане – има индикации за увеличаване на разходите, поради получаване управлението на нови имоти и същевременно увеличаване на щатния персонал необходим за обслужването на същите.

2. Граждани и гости на гр. Пловдив – няма индикация за увеличение или намаление на разходите.

3. Граждани, притежаващи имоти на територията на АИР „Старинен Пловдив“ – има индикация за допълнителни разходи, свързани с изготвяне на проекти, съгласувателни режими с НИНКН, използване на подходящи материали за консервация и реставрация.

**VI. Ползи:**

Вариант за действие 1 „Без намеса“:

Ползите за заинтересованите страни са следните:

1. Общински институт „Старинен Пловдив“: няма да има ползи. Ще продължи да поддържа имоти, които не използва пълноценно и същевременно няма да може да използва нови имоти предоставени му безвъзмездно от Община Пловдив.

2. Граждани и гости на гр. Пловдив: няма да имат полза.

Вариант за действие 2 „Приемане на правилника“:

Ползите за заинтересованите страни са следните:

1. Общински институт „Старинен Пловдив“: Институтът ще повиши ефективността и гъвкавостта на предлаганото обслужване на недвижими културни ценности, като съсредоточи повече ресурс в новопридобитите за управление имоти, с цел популяризиране на културно-историческото наследство.

2. Граждани и гости на гр. Пловдив: ще се запази богатото културно наследство на територията на АИР „Старинен Пловдив“ и ще се даде възможност да получат по-пълноценно и качествено туристическо обслужване

**VII. Потенциални рискове:**

Не са идентифицирани конкретни рискове при реализирането на Вариант 2 „Приемане на правилника“.

**VIII. Административна тежест:**

o Ще се повиши

o Ще се намали

• Няма ефект

**IX. Въздействие върху микро, малки и средни предприятия (МСП):**

o Актът засяга пряко МСП

• Актът не засяга МСП

o Няма ефект

Проектът не засяга директно МСП.

**X. Проектът на нормативен акт изисква цялостна оценка на въздействието:**

o Да

• Не

**XI. Обществени консултации:**

Проектът на Наредбата ще бъде предоставен за обществени консултации в рамките на 14 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

**XII. Подпис на отговорното лице :**

**Телефон:** 0885 29 30 10, 032 62 71 32

**Ел. поща:** pno@plovdiv.com

Тази оценка на въздействието аргументирано представя вероятните ефекти от предложеното действие.

Име и длъжност: Венелин Цеков, юрисконсулт в ОИ „Старинен Пловдив“, тел. 0885293010.

**15.02.2021 г.**